Imtella' Mejju 19, 2021 Żagħżugħ ta' 17-il sena li jgħix iż-Żejtun weġġa' gravi wara li kien involut f'inċident tat-traffiku li fih hu kien passiġġier. L-inċident seħħ ilbieraħ għall-ħabta tat-8.15pm fi triq San Girgor iż-Żejtun meta l-karozza li kien fiha l-ġuvni u li kienet misjuqa minn raġel ta' 24 sena minn Bormla, ħabtet ma' karozza oħra li kienet ipparkjata. Membri mid-Dipartiment tal-Protezzjoni Ċivili assistew liż-żagħżugħ ta' 17-il sena minħabba li ma setax joħroġ mill-karozza. Tim mediku ta l-ewwel għajnuna u ambulanza ħadet lill-passiġġier l-isptar Mater Dei fejn ġie iċċertifikat li weġġa' gravi.